Source: https://www.istyle.eu/sk/reklamacny-poriadok
Timestamp: 2018-06-18 19:10:11+00:00
Document Index: 3396933

Matched Legal Cases: ['§ 18', '§ 18', '§ 619', '§ 619', '§ 620', '§ 627', '§ 629', '§ 629', '§ 457', '§ 48', '§ 622', '§ 2', '§ 18']

Reklamačný poriadok - iSTYLE
Spoločnosť iStyle s. r. o. , Apollo Business Center II, Prievozská 4B, Bratislava 821 09, IČO: 36 732 753, zápis v OR OS Bratislava I, odd. Sro, vložka č. 67636/B (ďalej len „iStyle s. r. o.“ alebo „predávajúci“) týmto reklamačným poriadkom v súlade s § 18 ods. 1 zákona č. 250/2007 Z. z. o ochrane spotrebiteľa a o zmene zákona č. 372/1990 Zb. o priestupkoch v znení neskorších predpisov riadne informuje spotrebiteľa o podmienkach a spôsobe uplatnenia práv zo zodpovednosti za vady (ďalej len „reklamácia“) vrátene údajov o tom, kde môže reklamáciu uplatniť a o vykonaní záručných opráv.
Tento reklamačný poriadok je v súlade s § 18 ods. 1 zákona o ochrane spotrebiteľa umiestnený na viditeľnom mieste dostupnom spotrebiteľovi v každej prevádzke spoločnosti iStyle s. r. o. a zároveň je tiež zverejnený na webovej stránke spoločnosti www.istyle.eu/sk
Každý výrobok predávaný spoločnosťou iStyle s. r. o. je pri predaji na požiadanie spotrebiteľa predvedený a preskúšaný, aby sa kupujúci zoznámil s jeho funkciami a údržbou ako aj s technickými a prevádzkovými podmienkami popísanými v návodoch na obsluhu týchto výrobkov.
iStyle s. r. o. zodpovedá za vady, ktoré má predaný tovar pri prevzatí kupujúcim (§ 619 ods. 1 Občianskeho zákonníka) a za vady, ktoré sa vyskytnú po prevzatí tovaru v záručnej dobe (§ 619 ods. 2 Občianskeho zákonníka).
Vyhlásením v záručnom liste vydanom kupujúcemu môže iStyle s. r. o. poskytnúť záruku presahujúcu rozsah záruky ustanovenej zákonom, pričom podmienky a rozsah tejto záruky určí v záručnom liste (§ 620 ods. 5 Občianskeho zákonníka).
Doba od uplatnenia práva zo zodpovednosti za vady až do doby, keď kupujúci po skončení opravy bol povinný vec prevziať sa do záručnej doby nepočíta. Ak dôjde k výmene tovaru, začne plynúť záručná doba od prevzatia nového tovaru (§ 627 Občianskeho zákonníka).
Ak iStyle s. r. o. pri kúpe tovaru ponúka spotrebiteľovi k predanému tovaru bezplatne ďalší tovar ako dar, je na spotrebiteľovi, či ponúkaný dar prijme. Dar však nie je predaným tovarom, preto iStyle s. r. o. nezodpovedá za jeho prípadné vady. Ak však iStyle s. r. o. o prípadných vadách tovaru vie, je povinná na ne spotrebiteľa pri ponuke daru upozorniť (§ 629 Občianskeho zákonníka). Ak má dar vady, na ktoré iStyle s. r. o. spotrebiteľa neupozornila, je spotrebiteľ oprávnený ho vrátiť (§ 629 Občianskeho zákonníka). Ak spotrebiteľovi vznikne právo na odstúpenie od zmluvy (vrátenie peňazí), je spotrebiteľ povinný vrátiť iStyle s. r. o. všetko, čo podľa zmluvy dostal, t. j. aj tovar prijatý ako dar (§ 457 Občianskeho zákonníka v spojení s § 48 ods. 2 Občianskeho zákonníka).
Ak spotrebiteľ uplatní reklamáciu, predávajúci alebo ním poverený zamestnanec predávajúceho poučí spotrebiteľa ojeho právach podľa všeobecného predpisu (§ 622-623 Občianskeho zákonníka); na základe rozhodnutia spotrebiteľa, ktoré z týchto práv spotrebiteľ uplatňuje, predávajúci určí spôsob vybavenia reklamácie podľa § 2 písm. m) zákona o ochrane spotrebiteľa ihneď, v zložitejších prípadoch najneskôr do 3 pracovných dní odo dňa uplatnenia reklamácie, v odôvodnených prípadoch, najmä ak sa vyžaduje zložité technické zhodnotenie stavu výrobku alebo služby, najneskôr do 30 dní odo dňa uplatnenia reklamácie (§ 18 ods. 4 zákona o ochrane spotrebiteľa).
Kupujúci je povinný vyzdvihnúť opravený reklamovaný výrobok do jedného mesiaca od uplynutia doby, keď oprava mala byť alebo bola urobená, a ak bola urobená neskôr, do jedného mesiaca od vyrozumenia o jej vykonaní. Ak si kupujúci nevyzdvihne výrobok do šiestich mesiacov odo dňa, keď bol povinný si ju vyzdvihnúť, má iStyle s.r.o. právo výrobok predať po predchádzajúcom písomnom upozornení a márnom uplynutí dodatočnej lehoty 14 dní, ak jej bude známa adresa kupujúceho. Ak dôjde k predaju nevyzdvihnutej veci, vyplatí iStyle s.r.o. výťažok predaja po odrátaní poplatku za uskladnenie a nákladov predaja. Právo na výťažok musí kupujúci uplatniť v predajni iStyle s.r.o., kde bola reklamácia uplatnená.
Pri neodstrániteľnej vade, ktorá bráni tomu, aby sa vec riadne užívala, ako vec bez vady:
Reklamačný poriadok nadobúda platnosť dňom jeho podpisu.